Участва в Руско-турската война (1877 – 1878). При обявяване на войната е командир на 5-а Артилерийска бригада от състава на 9-и Армейски корпус с командир генерал-лейтенант Николай Криденер). Отличава се при превземането на Никопол. Награден е с Орден „Свети Георги“ IV ст. В състава на Западния отряд се бие храбро при обсадата на Плевен. Участва в овладяването на Арабаконашкия проход по време на зимното преминаване на Стара планина от Западния отряд (Гурко). Награден е със златно оръжие „За храброст“ (1878), орден „Свети Станислав“ I ст. и орден „Света Ана“ I ст.(1879).